Hanami

Hanami Budaya Lo Japangi.
Hanami Rameyangi lo tawu to Japangi 'u  milohu bunga Sakura u hi 'ombunga  to  semboliyo  lo moombungo.

Rameyaangi momilohu bunga to Japangi boti dadaata , momilohu bunga Plum to hulalo Februari, bunga Iris to bohuliyo lo hulalo Juni, bunga Hydrangea to pulito Juni, wawu u weewo liyo mao. Bo rameyaangi u paling damango de’uyito-yito momilohu bunga Sakura mealo Hanami.

Hanami de'uyito-yito 'u biasaliyo mealo tradisi to Japangi "momilohu  bunga" mealo "mongimato bunga" to tibawa bungo liyo lo bunga Sakura u maa hi'ombunga bunga liyo to  sembo boyito . Tawu-tawualo hi'ambuwa wolo ilaato liyo, tamani liyo, mealo tangotambati kalaja, u momilohu gagaliyo lo bunga sakura u hi 'ombunga wolo 'u hipongaala,  hipongiluma, mealo mobisala 'u paralu bisala limongoliyo.

Taambati u paling otohila limongoliyo  pomilohela Hanami, bodelo Yoshino to yamato, Arashiyama to tili lo Kyoto, wawu Uyeno mealo Ueno to Tokyo. Huidu Yoshino taambati u paling lo’o-lo’opo ‘u pomilohela Sakura. To masa lo Heian ( 784-1185) Yoshino taambati liyo lo pesta momilohe bunga Sakura kekaisaran.  Odito olo Arashiyama de’uyito-yito huludu u paling lo’o-lo’opo lo bungo lo Sakura liyo.Taman Ueno olo lali taambati lo ra’ayati Edo momilohu Hanami.

Wakutuliyo lo Hanami:

Biasaliyo to pulito hulalo Maret sambe mola di bohu lo hulalo April, sababu wakutu liyo bunga Sakura  moti'ombungo bo ngodiminggu mealo pituhuyi.

Oombungo liyo lo bunga Sakura mopoluneto sanangiliyo lo hilawo sababu polodidi bolongope’e mola mameendungga. To’u weewoliyo ma’o Hanami yito mo pasiari mo momu’adu amongo u mo pesta monga to tibawa lo bungo lo Sakura.

Bungo lo Sakura moombungo to pulito Maret sambe de bohu lo April ngopohiya to Okinawa wawu Hokkaido.  To perkiraan lo oombungoliyo lo bunga Sakura tilanggulaliyo sakurazensen mealo garis depan bunga Sakura. Perkiraan boyito pilopoluwaliyo lo Direktorat meteorologi wawu lembaga weewoliyo ma’o u hemongurusani u aayita liyo lo sembo

Wakutu lo’u mohutu rameeyangi lo Hanami deuyito-yito to’u ngaamila bunga Sakura to taambati tuwawu moombungo ngaami.

Paralu liyo lo budaya boti:

Hanami ma lowali pohutu to wolota lo sembo polodidi ode polodulahe to Japangi mealo musim semi, u maa pohu-pohutu wawu malowali 'ubiasa mealo tradisi u mayilohihewo da'a

 Referensi 

Dalala:Japangi

https://jurnal.isbi.ac.id/index.php/panggung/article/view/2378